Diari Oficial de la Generalitat Valenciana


Sumari del DOGV 5683, del 18-01-2008 (2007/15647)

Informació pública de l'estudi de detall de l'illa MM1 sector UE 1, 2 i 5 nord del Palància (expedient 31/07).
--------------------------------------------------------------------------------------------------------------

### Dades del document

Número de DOGV
:   5683

Data del DOGV
:   18-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15619


Data del document
:   03-12-2007

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * administració local
    * pla d'urbanisme

Informació pública de l'estudi de detall de l'illa MM1 sector UE 1, 2 i 5 nord del Palància (expedient 31/07). [2007/15390]Pel present edicte, faig saber que l'alcalde president, en virtut de les atribucions que li confereix la legislació vigent, ha dictat amb data 3 de desembre de 2007, la següent
Resolució d'Alcaldia número 1836
Assumpte: expedient 31/07 PL. Estudi de detall de l'illa MM1 del sector UE 1, 2 i 5 del nord del Palància. Obertura d'informació pública.
Vist que per mitjà d'un escrit que té entrada en este ajuntament en data 4 d'octubre de 2007, amb número de registre d'entrada 59.759, Manuel Guillén Polo, en representació de GIMEZ-4, SL, va presentar el projecte d'estudi de detall referent a l'illa MM1 del sector UE 1, 2 i 5 del nord del Palància
Vist que en data 26 d'octubre de 2007, l'Oficina Tècnica d'Urbanisme emet un informe sobre l'estudi de detall esmentat, de la manera següent:
«Es redacta l'estudi de detall que afecta una macroilla completa (MM-1) situada en el pla parcial UE 1.2.5 nord del Palància.
El seu objecte és concretar el sostre edificable assignat pel pla parcial, i ordenar volumètricament els edificis i els espais lliures interiors que corresponen a les quatre parcel·les reparcel·lades.
Els seus paràmetres inicials més significatius són:
Nre. de plantes X
Ocupació 60% superfície
Ocupació subsòl total
Separació a límits 5 m
Es justifica per mandat del mateix pla parcial, per ser obligatori com a planejament de desenvolupament, a què caldria afegir les normes que estableix el Pla General d'Ordenació Urbana (PGOU) per a la seua formulació:
A.33. Estudis de detall
l) Serà obligatòria la seua formulació quan siga exigida explícitament pel pla o pel seu desenvolupament sectorial, com a condició prèvia per a l'atorgament de llicències; per a permetre canvis de tipus d'edificació (ex. d'ed. tancada a aïllada); o quan així ho exigisca l'existència d'identificacions insalvables en algun aspecte determinant per a la fixació de les condicions de l'edificació.
2) Serà potestativa la seua formulació quan hi haja acord entre els propietaris de parcel·les o solars que incloguen illes completes, o així ho decidisca l'administració o els particulars per a un millor compliment del planejament o de les condicions d'edificació d'acord amb les normes particulars de zona.
Les altures màximes s'ajustaran al que assenyalen els respectius documents d'ordenació. En tot cas caldrà ajustar-se al que disposen les limitacions que estableix l'article 65 del Reglament de Planejament.
La proposta consisteix en una distribució de blocs d'edificis de X plantes (més aprofitament sobre cornisa) situats en U, paral·lels als límits, llevat del sud, amb un espai interior comú. En perspectiva:
Esta distribució es configura mitjançant la divisió en cinc parcel·les, quatre que albergaran els blocs d'edificació de les mateixes característiques volumètriques, i la cinquena destinada a serveis comuns, que també té una edificabilitat petita associada a eixos serveis.
S'aprecia.
Com que és decisió del promotor el tractament únic d'eixe espai comú com un element a banda, i la configuració dels volums que en resulten és més que correcta, no alterant-se ni l'aprofitament ni el nombre de plantes ni altres paràmetres inicials, emetem un informe favorable sobre l'estudi de detall presentat.»
Com a ampliació de l'esmentat informe, amb data posterior l'arquitecte municipal informa el que es diu tot seguit, que figurarà com a condicionant necessari i que determinarà que els promotors de l'estudi de detall hagen d'aportar la documentació corresponent ajustada a este durant el període d'informació pública.
«Com a annex al nostre informe anterior, proposem introduir unes línies mestres per a les alineacions exteriors (fonamentalment en l'alineació est de l'illa) per a una millor integració dels edificis en les visuals de l'ordenació detallada, que consistiria en la prolongació de les façanes situades al nord:
Com a qüestió complementària a les que s'han indicat en l'esmentat informe tècnic, cal assenyalar que l'acord d'aprovació definitiva del present estudi de detall se subordina al compliment pel seu promotor d'esta altra condició,
- Si resulta que es canvia la configuració de parcel·lari a l'illa respecte de la que figurava en el projecte de reparcel·lació i que s'ha inscrit registralment, el promotor de l'estudi de detall haurà d'aportar un esborrany de la correcció que s'efectuarà en la descripció registral de la nova volumetria i nombre màxim de les parcel·les de l'illa. Una vegada aprovat definitivament l'estudi de detall, caldrà inscriure, en el termini màxim de 15 dies, els canvis esmentats en la totalitat de les parcel·les afectades al Registre de la Propietat.
Atés que l'article 90 i següents de la Llei 16/2005, Urbanística Valenciana (LUV), regulen el procediment per a sotmetre els estudis de detall al tràmit d'informació pública.
Atés que l'estudi de detall en qüestió compleix el contingut que estableixen els articles 38.f i 79 i següents de la mateixa llei.
En vista de tot l'anterior, es resol:
Primer. Sotmetre al tràmit d'informació pública l'estudi de detall referent a l'illa MM1 del sector UE 1, 2 i 5 del nord del Palància del PGOU de Sagunt. Este tràmit d'informació pública per un període mínim d'un mes serà anunciat en el Diari Oficial de la Comunitat Valenciana i en un diari no oficial d'àmplia difusió a la localitat.
Sagunt, 3 de desembre de 2007.- L'alcalde: Alfredo Castelló Sáez.